钦定古今图书集成/方舆汇编/职方典/第1439卷 > 浔州府古迹考 府志
## 钦定古今图书集成/方舆汇编/职方典/第1439卷 > 浔州府古迹考 府志

本府。〈桂平县附郭。〉

废陵江县　在桂平县境。唐武德间置，隶龚州，寻省入桂平。

废大宾县　在桂平县境。隋置，属藤州。唐属浔州。

废皇化县　在桂平县境。本汉《郁林郡》阿林县地，隋置此县。唐属浔州二县，宋俱省入桂平。古罗绣县　，在罗绣里，县有城隍庙犹存。古常临县　，在常林乡，遗址尚存。

武平县　在武平里，今废。

武林县　在武林乡，废。

隋建县　，在建乌里，废。

大同县　在大乡废

阳川县　在阳川里，废。

武靖州　，在府治五里。

绣州城　在绣江浒。唐置林州，后改此名。宋废。东塔　在府东二里许白沙隔岸，与宾山对峙。明万历间，豫章刘万安作《桂令》，谓两江会流而下，乏关锁，建塔九层，仅成其二，寻没于官。邑人立遗爱碑于塔下。崇祯年间，葛元祯等治浔，增高九层而塔成。

烟墩鼓　：在蛇江。旧有军戍守。地方有警，则焚烟以传信。

思古楼　在府治东门上。

观风楼　在府治南门上。宋廖德明诗：“三里之城渺大荒，两江横截壮金汤。唐家设险基犹在，圣代增陴虑更长。”

卷雨楼　在府城西门上。

平远楼　在府城北门上。

“振远” 楼　“在府城中。” 参将房润建。

“四穿楼　” 在城中街。高三层，四面洞辟，基址犹存。

净练楼　在《平远楼》之西。

澄霁楼　在《平远楼》之东。

吏隐堂　在府治正厅后。

“平政堂　” 《在吏隐堂》之东。

“清心堂　” 在平政堂之东，与湛轩相对。

寒亭　在府城西五里。亭下有泉，自石罅流出，冬夏不涸。宋姚嗣宗诗：“井邑倦炎酷，西岩境独清。” 人皆有凉意，亭遂得寒名。

永新亭　都御史韩雍建。明正德年，参将房润重修。

涌金亭　在府城南江岸。

涵碧亭　在府城东三江口。

“玉泉台　” 在桂平县。

净练阁　在平远楼西

澄霁阁　在城东

《古铜鼓　》汉马援有二铜鼓，沉于水后，白石山所获，置于观风楼，铜鼓滩所获，置于文庙。今俱失。

河池　在城南外，莲渠甚盛，斜阳细雨，独洒池中，古有《金莲夜雨》之咏，即南湖也。至今有上结塘、下结塘池名。

马平场　在府城西七十里。炉户采取砂宝，烹炼黑铅。

石羊　在西山南，岩名“石羊。” 相传神仙骑羊入山，仙去而羊化石。

白石洞天　，两峰矗立，其势蜿蜒，多有奇花瑞草生其上，鹤唳猿啼，游戏于斯，诚佳景也，道家号为“二十一洞天。”

《西山晚照　》西山之半，每更初，有毫光圆大如盆，忽隐忽现。

罗丛岩月　，平地突起，中有大岩，旁数小岩最深，名“泉月洞。” 上出罅光，下射泉水。有濂溪先生、二程夫子读书基址，勒有碑文。居宦者莫不往游其间。乡民苦其烦扰，因沈埋其碑。

《东塔回澜　》郁黔两水，其势汹涌。用塔镇之，以回其澜。

《南津》古渡　，南江横水。渡口或月明星稀，或阴。

《风霪雨》，夜半似有荡舟之声。

《铜鼓秋涛　》下有巉岩之石，触水汹涌，春夏无声，秋冬大吼，响如铜鼓音。人在水中得一铜鼓，故曰“铜鼓滩。”

《金莲夜雨　》在城南郊外，日暮时有细雨洒于河池之中，独此有之，他处则无。

《北岸渔樵　》铜鼓滩之上有鲶渔湾，鱼多聚于其处，浔“人皆集取之。春水汎涨，大柴小芦自各山流出，人争采拾以为爨，水消乃无。”

平南县

废思明州　在县境。唐永隆初，置思唐州，领武郎、思和二县。宋初，改州曰思明，以思和省入武郎，寻废州，武郎属龚州。嘉祐初，省入平南。废武林县　，在县境。本汉猛陵县地，刘宋置此县。隋属藤州。唐属龚州。

废隋建县　在县境。本汉猛陵县地，隋置此县，属藤州。唐属龚州。

废大同县　在县境。本汉布山县地，唐置，属龚州。

废阳川县　在县境。本汉布山县地，唐置阳建县，后名属龚州。以上四县，宋初俱省入平南。龚州　在龚江，今废。

郭县古城　在县境。一在罗陵里郭县村，一在大乌里古城村。

龙街里　在县南。汉时梁嵩为状元，因改甘乡曰“鹏化” ，里曰“龙街” ，又曰“折桂。”

乌江驿　在县南关外，今废。

演武场　旧有“演武亭” 一座，每月哨官领兵操练于此，霜降日祭旗纛。今哨官已废，亭亦毁，基址仅存。

《率正堂　》在平南县治。

濯缨亭　在县治西。张南轩《诗》：“芙蓉岂不美，濯濯清涟漪。采之不盈把，惆怅暮忘机。”

凌波阁　在平南县

四部尚书坊　在邑治前南门外。明初、永乐年间，宫保尚书张公建。今已焚毁。

白马　在平南。昔状元梁嵩渡江，乘白马游于水上，行至近圻，遇孕妇，惊异，遂没于此。后立祠为“白马祠。”

《蛇冈挹翠　》在邑治后离县四里。冈势盘纡，其上产蛇黄。每岁九月，邑人掘深七、八尺始得之。大者如鸡子，小者类弹丸，其色紫。识者收回，以清水磨之，可消肿毒。今则罕有，亦少识者。其山所产花草，不分春冬，四时常青。

乌江濯清　在县治右，离城数武。有小河流通大江，至春秋，小河水清，则大江水浊，大江水清则小河水浊。

渌水灵渊　在邑治南岸。离城二十里有一龙潭，方圆十馀丈，以全石为底，一泓清澈，其色如黛如蓝，鱼游其中，鳞鬣毕辨。遇旱至此，祷雨辄应。

将滩古渡　即县治前。大江中有滩石，旧传马伏波征交阯，引兵渡此，故名为“将滩。” 下有一丈许大铜锅。

《畅岩怀古　》在县治北岸，离城二十里。宋二程夫子侍父宦游，读书于此，古迹犹存。

阆石锺英　在县治右，离城四十里，近朋化，高峰插天，又名“文峰。”

燕《石巢》云　：在邑治左，离城十里，居大江之侧，至今石形宛然。遇大风雨，燕如云集。

鱼洲瑞雁　即县治前大江中沙洲也。春夏水没，秋冬洲露，形如游鱼，雁群集于此。邑人每以此为科第之征，故名“瑞雁。”

贵县

郁林郡城　在县西。吴陆绩为太守时筑，遗址尚存。宋廖德明诗：“荒烟漠漠双江上，往事悠悠古戍孤。春到偏怜青草渡，梦回犹记白鸥湖。” 废怀泽县　，在县南一百五十里，刘宋置。隋省入郁林县。唐初复置，属贵州。宋复废。

废义山县　，在县北八十里。唐置，属贵州。宋废。县境有乌浒夷巢居，鼻饮，射翠取毛，剖蜂，求珠为业，无亲戚，重宝货。

废潮水县　，在县西五十里。唐初分郁林县置。宋初省入郁林。

废郁林县　在县东。汉广郁县地，晋为郁平县。隋析置此县。宋废。后改郁平曰郁林。明入省贵县。

南尹州　在县南，今废。

怀泽楼　在旧州城北，因郡为名。

敕书楼　在县北一里。沈将军希仪建，今毁。“景陆堂　” 在旧州治西，堂后有“清燕堂。”

甘露亭　在县城外，宋梁诏母墓亭也。

薰风亭　在县城。本梁诏读书楼，苏轼更今名。南涧亭　在县西二里。宋陶弼诗：“伏泉地脉能通海，叠玉山峰喜近城。”

莲巢亭　在县治莲池之北，有苏轼书帖石刻。“紫江亭　” 在县西二里石洲上。今废。

爱莲阁　在县治西

双清阁　在县学南。宋傅汶诗：“森森古木藏黉舍，阁瞰长江景倍清。叠嶂望中供远翠，小滩耳畔碎寒声。”

文昌阁　“在县西一里” ，即古学宫旧址。

陆公井　在县城。怪石清流。吴郡守陆绩所凿。宋刺史刘博古种橘于井旁，因名“橘井。”

石钟　在县南山。不可辄击，击则风雨立至。龙田　在县南山之阳。宋人诗：“龙田亦有耕痕在。” 又云“耕馀龙跃云津去。” 并见《南山石刻》。金牛石　在县城。周穆王时，九日天上金星飞坠龙山口。时亢旱，人物瘴疫，求祷此石乃愈。邑人奉为香火。今庙圮石存。

《东井渔歌　》在县东。古传月夜有渔歌仙籁，“东听声在西，西听声在东” ，但有声而无人。

西山方竹　在县西，山出方竹。古传有番人过此，以数百金易竹八节作酒杯，杯中隐隐有仙籁。今无其种。